
   ZAGREBAČKA ŽUPANIJA
      OPĆINA KRAVARSKO
     OPĆINSKI NAČELNIK

 Kravarsko,  rujan 2026.g.
							OPĆINSKO VIJEĆE
							OPĆINE KRAVARSKO

PREDMET: Prijedlog I. izmjena i dopuna Programa održavanja komunalne infrastrukture u 2026. godini

Općinskom vijeću Općine Kravarsko, na temelju članka 72. Zakona o komunalnom gospodarstvu („Narodne novine“, broj  68/18, 110/18, 32/20 i 145/24), članka 69. Zakona o šumama ("Narodne novine", broj 68/18, 115/18, 98/19, 32/20, 145/20, 101/23 i 36/24) i članka 29. Statuta Općine Kravarsko ("Glasnik Zagrebačke županije", broj 19/21) dostavljaju se na raspravu i usvajanje I. izmjene i dopune Programa održavanja komunalne infrastrukture za 2026.g.

Predlaže se Općinskom vijeću Općine Kravarsko da navedeni Prijedlog I. izmjena i dopuna Programa održavanja komunalne infrastrukture u 2026. godini, razmotri i prihvati u predloženom tekstu.

Obrazloženje će, prema potrebi, davati: Općinski načelnik ili osoba koju on ovlasti.

OBRAZLOŽENJE uz prijedlog I. izmjena i dopuna Programa održavanja komunalne infrastrukture za 2026. godinu

Predlaže se povećanje sredstava za Program održavanja komunalne infrastrukture za 2026. godinu za 22.000,00 €, tako da bi isti ukupno iznosio 278.720,00 €.

Unutar aktivnosti ulične rasvjete nema izmjena.
      
Kod aktivnosti održavanja nerazvrstanih cesta planirani rashod se ne mijenja, jedino se predlaže izmjena kod izvora financiranja u smislu uvrštavanja neutrošene komunalne naknade iz 2025.g.

Zatim, kod održavanja javnih površina predlaže se  povećanje za 14.000,00 € i to  na materijalu za održavanje za 4.000,00 € ( izvor financiranja komunalni doprinos) i na uslugama za održavanje za 10.000,00 € ( izvor financiranja opći prihodi i primici).

Nadalje, za održavanje groblja u Kravarskom predlaže se povećanje za 6.000,00 € i za održavanje groblja u Donjem Hruševcu za 2.000,00 €. Predmetna povećanja odnose se na ažuriranje plana groblja sa upisnikom grobnih mjesta i sve bi se financiralo iz općih prihoda i primitaka.

Nakon gore navedenoga, a što se tiče izvora financiranja za ovaj Program razvidno je da su sredstva planirana iz kapitalne pomoći Zagrebačke županije u iznosu od 45.000,00 €, zatim iz sredstava općinskog proračuna tj. općih prihoda i primitaka u iznosu od 151.320,00 € te namjenskih prihoda i prenesenog viška iz prethodne godine u iznosu od 82.400,00 €. 

